ਨਵਨੀਤ ਕੌਰ ਰਾਨਾ
ਨਵਨੀਤ ਕੌਰ (ਜਨਮ 3 ਜਨਵਰੀ, 1986) ਇੱਕ ਭਾਰਤੀ ਫਿਲਮ ਅਦਾਕਾਰਾ ਹੈ ਜਿਸਨੇ ਮੁੱਖ ਤੌਰ 'ਤੇ ਤੇਲਗੂ ਫਿਲਮਾਂ ਵਿੱਚ ਕੰਮ ਕੀਤਾ। ਉਹ 2019 'ਚ ਲੋਕ ਸਭਾ ਚੋਣ ਤੋਂ ਸੁਤੰਤਰ ਉਮੀਦਵਾਰ ਵਜੋਂ ਅਮਰਾਵਤੀ ਹਲਕੇ ਤੋਂ ਸੰਸਦ ਮੈਂਬਰ ਚੁਣੀ ਗਈ ਹੈ।

ਮੁੱਢਲਾ ਜੀਵਨ 
ਕੌਰ ਦਾ ਜਨਮ ਅਤੇ ਪਾਲਣ-ਪੋਸ਼ਣ ਮੁੰਬਈ, ਮਹਾਰਾਸ਼ਟਰ, ਭਾਰਤ ਵਿਚ ਹੋਇਆ। ਉਸ ਦੇ ਮਾਤਾ ਪਿਤਾ ਪੰਜਾਬੀ ਮੂਲ ਦੇ ਹਨ; ਉਸ ਦੇ ਪਿਤਾ ਇੱਕ ਫੌਜੀ ਅਧਿਕਾਰੀ ਸੀ।  ਕਾਰਤਿਕਾ ਹਾਈ ਸਕੂਲ ਤੋਂ 10ਵੀਂ ਜਮਾਤ ਤਕ ਪੜ੍ਹਾਈ ਪੂਰੀ ਕੀਤੀ। 12ਵੀਂ ਕਲਾਸ ਦੀ ਖਤਮ ਹੋਣ ਤੋਂ ਬਾਅਦ, ਉਸ ਨੇ ਆਪਣੀ ਸਿੱਖਿਆ ਛੱਡ ਦਿੱਤੀ ਅਤੇ ਛੇ ਸੰਗੀਤ ਵੀਡੀਓਜ਼ ਵਿਚ ਪੇਸ਼ਕਾਰੀ ਕਰਨ ਲਈ ਇਕ ਮਾਡਲ ਦੇ ਤੌਰ 'ਤੇ ਕੰਮ ਕਰਨਾ ਸ਼ੁਰੂ ਕੀਤਾ।

ਫ਼ਿਲਮੀ ਕਰੀਅਰ 
ਕੌਰ ਨੇ ਆਪਣੇ ਫਿਲਮੀ ਕੈਰੀਅਰ ਦੀ ਸ਼ੁਰੂਆਤ ਕੰਨੜ ਫਿਲਮਦਰਸ਼ਨ ਤੋਂ ਕੀਤੀ ਸੀ। ਫਿਰ ਤੇਲੂਗੂ ਵਿੱਚ ਸੀਨੂ ਵਾਸਨਸਥੀ ਲਕਸ਼ਮੀ (2004) ਫਿਲਮ ਨਾਲ ਆਪਣੀ ਡੈਨਿਊ ਫਿਲਮ ਕੀਤੀ। ਚੇਤਨਾ (2005), ਜਗਪਥੀ (2005), ਗੁੱਡ ਬਾਏ (2005), ਅਤੇ ਭੁਮਾ (2008) ਉਸ ਦੀਆਂ ਕੁਝ ਫਿਲਮਾਂ ਵਿਚੋਂ ਹਨ। ਵਧੀਕ ਕੰਮ ਵਿੱਚ ਤੇਲਗੂ 'ਚ ਕਲਚਰਕਰਮ, ਟੈਰਰ, ਫਲੈਸ਼ ਨਿਊਜ਼ ਅਤੇ ਜਬਲਿਮਾਮਾ ਸ਼ਾਮਲ ਹਨ। ਉਸ ਨੇ ਹੰਮਾ ਹੁੰਮਾ  ਨਾਂ ਦੇ ਜਿਮਿਨੀ ਟੀਵੀ ਸ਼ੋਅ ਵਿੱਚ ਇੱਕ ਪ੍ਰਤਿਯੋਗੀ ਵਜੋਂ ਹਿੱਸਾ ਲਿਆ। ਉਸ ਨੇ ਇੱਕ ਮਲਿਆਲਮ ਫ਼ਿਲਮ ਲਵ ਇਨ ਸਿੰਗਾਪੁਰ ਵਿੱਚ ਕੰਮ ਕੀਤਾ ਜੋ ਰਫ਼ੀ ਮੇਕੈਰਤਿਨ ਦੁਆਰਾ ਨਿਰਦੇਸ਼ਿਤ ਕੀਤੀ ਗਈ ਸੀ। 2010 ਵਿੱਚ, ਉਸ ਨੇ ਪੰਜਾਬੀ ਫ਼ਿਲਮ ਲੜ੍ਹ ਗਿਆ ਪੇਚਾ ਵਿੱਚ ਗੁਰਪ੍ਰੀਤ ਘੁੱਗੀ ਨਾਲ ਕੰਮ ਕੀਤਾ।

ਰਾਜਨੀਤਿਕ ਕਰੀਅਰ  
ਵਿਆਹ ਤੋਂ ਬਾਅਦ ਉਸ ਨੇ ਰਾਸ਼ਟਰਵਾਦੀ ਕਾਂਗਰਸ ਪਾਰਟੀ ਦੇ ਉਮੀਦਵਾਰ ਦੇ 'ਤੇ ਲੋਕ ਸਭਾ ਚੋਣ 2014 'ਚ ਆਪਣਾ ਕਰੀਅਰ ਬਣਾਉਣ ਦੀ ਕੋਸ਼ਿਸ਼ ਕੀਤੀ ਅਤੇ ਇਸੇ ਸਮੇਂ ਚ ਲੜ੍ਹੀਆਂ ਆਪਣੀਆਂ ਚੋਣਾਂ 'ਚ ਉਸ ਨੂੰ ਹਾਰ ਪ੍ਰਾਪਤ ਹੋਈ।  ਹਾਰ ਦਾ ਕਾਰਨ ਦੱਸਦੇ ਹੋਏ ਉਸ ਨੇ ਕਿਹਾ ਕਿ ਉਸ ਦਾ ਮੁਕਾਬਲਾ ਅਸਿੱਧੇ ਤੌਰ 'ਤੇ ਨਰਿੰਦਰ ਮੋਦੀ ਨਾਲ ਸੀ, ਜਿਸ ਨੇ ਉਸ ਸਮੇਂ ਦੇ ਜੇਤੂ ਉਮੀਦਵਾਰ ਆਨੰਦਰਾਓ ਅਦਸੁਲ ਲਈ ਰੈਲੀ ਕੀਤੀ ਸੀ।

ਉਹ ਅਮਰਾਵਤੀ ਤੋਂ ਸੰਸਦ ਮੈਂਬਰ ਚੁਣੀ ਗਈ। ਉਸ ਨੇ ਮਹਾਂਰਾਸ਼ਟਰ ਲੋਕਸਭਾ ਚੋਣ 2019 ਵਿੱਚ ਸੁਤੰਤਰ ਉਮੀਦਵਾਰ ਦੇ ਤੌਰ 'ਤੇ ਸ਼ਿਵਸੇਨਾ ਦੇ ਆਨੰਦਰਾਓ ਅੱਦਸੂਲ ਨੂੰ ਹਰਾਇਆ। ਇੱਕ ਆਜ਼ਾਦ ਉਮੀਦਵਾਰ ਵਜੋਂ ਇਸ ਚੋਣ ਵਿੱਚ, ਉਸ ਨੇ 65 ਲੱਖ ਰੁਪਏ ਖਰਚ ਕੀਤੇ ਹਨ, ਜਦੋਂ ਕਿ ਪਿਛਲੀਆਂ ਦੋ ਵਾਰ ਸੰਸਦ ਰਹਿ ਚੁੱਕੀ ਅਦਸੁਲ ਨੇ ਲੋਕਤੰਤਰੀ ਪ੍ਰਕਿਰਿਆ ਲਈ 49 ਲੱਖ ਰੁਪਏ ਖਰਚ ਕੀਤੇ ਹਨ। ਉਸ ਦੀ ਜਿੱਤ ਨੂੰ ਵਿਦਰਭ ਵਿੱਚ ਸ਼ਿਵ ਸੈਨਾ ਦੇ ਅਣਗੌਲੇ ਗੜ੍ਹ ਵਿੱਚ ਇੱਕ ਆਜ਼ਾਦ ਉਮੀਦਵਾਰ ਦੀ ਵੱਡੀ ਜਿੱਤ ਮੰਨਿਆ ਜਾ ਰਿਹਾ ਹੈ।

ਵੱਖ-ਵੱਖ ਪੱਧਰਾਂ 'ਤੇ (ਜਿਵੇਂ ਕਿ ਸਥਾਨਕ, ਖੇਤਰੀ ਅਤੇ ਰਾਸ਼ਟਰੀ; ਜਨਤਕ ਤੌਰ 'ਤੇ ਜਾਂ ਲੋਕ ਸਭਾ ਵਰਗੀਆਂ ਵੱਖ-ਵੱਖ ਸੰਸਥਾਵਾਂ ਵਿੱਚ) ਉਸ ਨੂੰ ਸ਼ਿਵ-ਸੈਨਾ ਅਤੇ ਇਸ ਦੇ ਪਾਰਟੀ ਮੈਂਬਰਾਂ ਨਾਲ ਸਮੇਂ-ਸਮੇਂ 'ਤੇ ਝਗੜਾ ਹੁੰਦਾ ਦੇਖਿਆ ਜਾਂਦਾ ਹੈ।

ਵਿਵਾਦ 
8 ਜੂਨ 2021 ਨੂੰ, ਬੰਬਈ ਦੀ ਹਾਈ ਕੋਰਟ ਨੇ ਉਸ ਨੂੰ ਜਾਅਲੀ ਮੋਚੀ ਜਾਤੀ ਸਰਟੀਫਿਕੇਟ ਜਮ੍ਹਾਂ ਕਰਾਉਣ ਲਈ 2 ਲੱਖ ਰੁਪਏ ਦਾ ਜੁਰਮਾਨਾ ਕੀਤਾ। ਅਦਾਲਤ ਨੇ ਉਸ ਦਾ ਜਾਤੀ ਸਰਟੀਫਿਕੇਟ ਰੱਦ ਕਰ ਦਿੱਤਾ, ਹਾਲਾਂਕਿ, ਅਨੁਸੂਚਿਤ ਜਾਤੀ ਸ਼੍ਰੇਣੀ ਦੇ ਲੋਕਾਂ ਲਈ ਰਾਖਵੀਂ ਲੋਕ ਸਭਾ ਸੀਟ ਤੋਂ ਚੁਣੇ ਹੋਏ ਪ੍ਰਤੀਨਿਧੀ ਵਜੋਂ ਉਸ ਦੀ ਸਥਿਤੀ ਦੀ ਵੈਧਤਾ 'ਤੇ ਚੁੱਪ ਰਹੀ। ਅਪ੍ਰੈਲ 2022 ਵਿੱਚ, ਕੌਰ ਅਤੇ ਉਸ ਦੇ ਪਤੀ ਰਵੀ ਨੂੰ ਮਹਾਰਾਸ਼ਟਰ ਦੇ ਮੁੱਖ ਮੰਤਰੀ ਊਧਵ ਠਾਕਰੇ ਦੀ ਰਿਹਾਇਸ਼ ਮਾਤੋਸ਼੍ਰੀ ਦੇ ਸਾਹਮਣੇ ਹਨੂੰਮਾਨ ਚਾਲੀਸਾ ਦਾ ਪਾਠ ਕਰਨ ਦੀ ਜ਼ਿੱਦ ਦੇ ਬਾਅਦ ਮੁੰਬਈ ਪੁਲਿਸ ਦੁਆਰਾ ਗ੍ਰਿਫਤਾਰ ਕੀਤਾ ਗਿਆ ਸੀ। ਬਾਅਦ ਵਿੱਚ ਸਥਾਨਕ ਮੈਜਿਸਟ੍ਰੇਟ ਦੇ ਹੁਕਮਾਂ 'ਤੇ ਉਨ੍ਹਾਂ ਨੂੰ 14 ਦਿਨਾਂ ਦੀ ਨਿਆਂਇਕ ਹਿਰਾਸਤ ਵਿੱਚ ਭੇਜ ਦਿੱਤਾ ਗਿਆ।

ਨਿੱਜੀ ਜੀਵਨ 
3 ਫਰਵਰੀ 2011 ਨੂੰ, ਆਪਣੇ ਫ਼ਿਲਮ ਕੈਰੀਅਰ ਤੋਂ ਥੋੜੇ ਸਮੇਂ ਬਾਅਦ, ਉਸ ਨੇ ਅਮਰਾਵਤੀ ਸ਼ਹਿਰ ਦੇ ਬਡਨੇਰਾ ਹਲਕੇ ਤੋਂ ਇਕ ਆਜ਼ਾਦ ਵਿਧਾਇਕ ਰਾਵੀ ਰਾਣਾ ਨਾਲ ਵਿਆਹ ਕੀਤਾ। ਇਹ ਖਬਰ ਹੈ ਕਿ ਉਨ੍ਹਾਂ ਨੇ 3100 ਜੋੜਿਆਂ ਦੇ ਨਾਲ ਇਕ ਸਮਾਰੋਹ ਵਿਚ ਵਿਆਹ ਕਰਵਾਇਆ ਜਿੱਥੇ ਬਹੁਤ ਸਾਰੇ ਨੇਤਾਵਾਂ ਅਤੇ ਮਹਾਂਰਾਸ਼ਟਰ ਦੇ ਤਤਕਾਲੀ ਮੁੱਖ ਮੰਤਰੀ ਪ੍ਰਿਥਵੀ ਰਾਜ ਚਵਾਨ ਅਤੇ ਯੋਗ ਗੁਰੂ ਬਾਬਾ ਰਾਮਦੇਵ ਸਮੇਤ ਬਹੁਤ ਮਹੱਤਵਪੂਰਨ ਵਿਅਕਤੀ ਮੌਜੂਦ ਸਨ, ਜਿਨ੍ਹਾਂ ਨੇ ਨਵੇਂ ਵਿਆਹੇ ਜੋੜਿਆਂ ਨੂੰ ਆਸ਼ੀਰਵਾਦ ਦਿੱਤਾ। ਉਹ ਮਰਾਠੀ ਭਾਸ਼ਾ, ਹਿੰਦੀ ਅਤੇ ਅੰਗ੍ਰੇਜ਼ੀ ਵਿਚ ਮਾਹਿਰ ਹੈ।

ਫ਼ਿਲਮੋਗ੍ਰਾਫੀ

ਹਵਾਲੇ

ਬਾਹਰੀ ਲਿੰਕ 

 Navaneet Kaur on IMDb 
ਮੁੰਬਈ ਦੀਆਂ ਅਭਿਨੇਤਰੀਆਂ
21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ
ਮਹਾਰਸ਼ਟਰ ਦੇ ਸਿਆਸਤਦਾਨ
ਮਲਿਆਲਮ ਸਿਨੇਮਾ ਵਿੱਚ ਅਦਾਕਾਰਾਵਾਂ
ਕੰਨੜ ਸਿਨੇਮਾ ਦੀਆਂ ਅਭਿਨੇਤਰੀਆਂ
ਤੇਲਗੂ ਸਿਨੇਮਾ ਵਿੱਚ ਅਦਾਕਾਰਾਵਾਂ
ਤਾਮਿਲ ਸਿਨੇਮਾ ਵਿੱਚ ਅਦਾਕਾਰਾਵਾਂ
ਭਾਰਤੀ ਅਦਾਕਾਰਾਵਾਂ
ਜਨਮ 1986
ਜ਼ਿੰਦਾ ਲੋਕ
ਪੰਜਾਬੀ ਲੋਕ
ਭਾਰਤੀ ਸਿੱਖ
ਰਾਜਨੀਤੀ ਵਿੱਚ ਭਾਰਤੀ ਔਰਤਾਂ